…. napirendi pont

**E L Ő T E R J E S Z T É S**

1. **a Budapest Főváros II. Kerületi Önkormányzat Képviselő-testülete részére**

# a veszélyhelyzet kihirdetéséről szóló 478/2020.(XI.3.) Korm. rendelet, a katasztrófavédelemről és a hozzá kapcsolódó egyes törvények módosításáról szóló

# 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 3/2020.(XI.13.) normatív utasítása alapján

# 2020. december

**Tárgy:** Egészségügyi alapellátás és járóbeteg-szakellátás fejlesztése

**Készítette: ……………………….**

Pecséri Rita

építészeti osztályvezető

**Egyeztetve: ………………………**

Keszei Zsolt

beruházási igazgató

**Látta**: ………………………………….

dr. Szalai Tibor

jegyző

…………………………………….

dr. Silye Tamás

jegyzői igazgató

***Nyílt anyag!***

**Tisztelt Képviselő-testület!**

A fővárosi egészségügyi alapellátás és járóbeteg-szakellátás fejlesztésének az Egészséges Budapest Program keretében történő megvalósításával kapcsolatos egyes feladatokról szóló 1041/2020. (II.17.) Kormány határozat Budapest Főváros II. Kerületi Önkormányzata részére 500 000 000.- forint támogatási összeget biztosít épület felújításra és korszerűsítésre.

A költségvetési támogatás folyósítására az Emberi Erőforrások Minisztériuma (továbbiakban EMMI) Támogatói Okiratot bocsátott ki 2020. május 14-én, háziorvosi rendelők felújítására, komfortosítására. A forrás felhasználásának utolsó napja 2021. június 30., amelyet a Belügyminisztérium Önkormányzati Államtitkára további 180 nappal meghosszabbított a járványügyi intézkedésekkel összefüggésben.

A Fejlesztési Koncepció összeállítása során a Polgármester, a Beruházási Igazgatóság Építészeti Osztálya, a Humánszolgáltatási Igazgatóság munkatársai és a II. Kerületi Önkormányzat Egészségügyi Szolgálata közös egyeztetéseket folytatott a háziorvosokkal, gyermekorvosokkal, védőnőkkel és a fogorvosokkal. A fejlesztések műszaki szakmai tartalma ezen kooperációk, helyszíni bejárások eredményeként került meghatározásra.

**A fejlesztéssel érintett helyszínek:**

* Lotz Károly utca 8-10. Hrsz.: 11595/5 alatti rendelő: (felnőtt háziorvosi praxis 8 db és laboratórium): külső és belső nyílászárók cseréje, külső nyílászárók árnyékolását, burkolatcserét, festést, mázolást, légkondicionálást, rendelőhelyiségek átalakítását falak áthelyezésével, akadálymentesítés lift elhelyezéssel.
* Fazekas utca 19-23. Hrsz.: 13809/3 alatti helyiségben kettő új felnőtt háziorvosi rendelő és kettő új fogorvosi rendelő kialakítása egy tartalék rendelővel.
* Vérhalom tér 10. Hrsz.: 15071/2 alatti rendelő: (felnőtt háziorvosi praxis 4 db) a rendelőhelyiségeinek átalakítása, optimalizálása falak áthelyezésével, fektető kialakítása, belső nyílászárók cseréje, festést, légkondicionálás, elektromos hálózat korszerűsítése.
* Rét utca 3. Hrsz.: 12859/1 alatti rendelő: (felnőtt háziorvosi praxis 3 db, házi gyermekorvosi praxis 3 db és védőnői szolgálat) rámpa felújítása, klímatizálás.
* Csatárka út 51-55. Hrsz.: 15759/5 alatti rendelő: (felnőtt háziorvosi praxis 4 db, házi gyermekorvosi praxis 3 db és védőnői szolgálat) a várótermi burkolatok cseréje, belső nyílászárók cseréje, mosdóhelyiségek felújítása, várótermi bútorzat és vizsgálóágy cseréje, gyermekorvosi rendelők átalakítása (nagyobbítása).
* Komjádi Béla út 3. Hrsz.: 14567 alatti rendelő (felnőtt házi orvosi praxis 5 db): fal szigetelése, vakolás, festés.
* Ady Endre utca 1. Hrsz.: 13308 alatti rendelő: (felnőtt háziorvosi praxis 2 db): penészes vakolat eltávolítását követően, injektálás, előtétfal kialakítása.
* Fillér utca 12. Hrsz.: 13090 alatti rendelő (felnőtt háziorvosi praxis 4 db és 1 db mozgáskorlátozott rendelő): burkolatcsere a mozgáskorlátozott rendelőben, bútorzat csere a váróban, betegek által használt vizes helyiségek felújítása, álmennyezet javítása, pótlása.
* Pasaréti út 41-43. Hrsz.: 12016/2 alatti rendelő: (felnőtt fogorvosi praxis 5 db): várótermi falburkolat cseréje, várótermi bútorzat cseréje, várótermi és rendelői világítótestek cseréje.
* Községház utca 12. Hrsz.: 54555 alatti rendelő: (felnőtt háziorvosi praxis): vizesblokk felújítás, elektromos hálózat felújítás, új vizsgáló kialakítása, ultrahang helyiség kialakítása, recepció kialakítása.

A támogatási összeg felhasználásával megvalósuló beruházások lebonyolításának kivitelezési tárgyú közbeszerzési eljárásának mielőbbi megindítása szükséges, különös tekintettel a rendelkezésre álló rövid határidő és az előre nem becsülhető járványügyi helyzet alakulása miatt.

A veszélyhelyzet kihirdetéséről szóló 478/2020. (XI.3.) Korm. rendelet, valamint a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (a továbbiakban: Kat.) 46. § (4) bekezdése alapján a veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

2020. november 13. napján hatályba lépett Budapest Főváros II. Kerületi Önkormányzat Polgármesterének egyes önkormányzati döntések veszélyhelyzet idején való előkészítésének és kiadmányozásának rendjéről szóló 3/2020. (XI. 13.) normatív utasítása, amely a Kat 46. § (4) bekezdése szerint a polgármester által gyakorolt hatáskörök tekintetében a döntések előkészítésére és kiadmányozására vonatkozó szabályokat tartalmazza.

**H A T Á R O Z A T I J A V A S L A T**

amely határozat a veszélyhelyzet kihirdetéséről szóló 478/2020.(XI.3.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 3/2020.(XI.13.) normatív utasítása alapján a képviselő-testület feladat- és hatáskörében eljárva a Polgármester véleményén és javaslatán alapul az alábbiak szerint:

A Polgármester úgy dönt, hogy a Fejlesztési Koncepciót véleményezve támogatja az Egészséges Budapest Program keretében megvalósuló Egészségügyi alapellátás és járóbeteg-szakellátás fejlesztése 1041/2020. (II.17.) Kormány határozatban rögzített 500 000 000.- forint támogatási összeg felhasználásával megvalósuló beruházások lebonyolításának kivitelezési tárgyú közbeszerzési eljárásának mielőbbi megindítását.

**Felelős:** Polgármester

**Határidő:** azonnal

Budapest, 2020. december 14.

**Őrsi Gergely**

**Polgármester**

**Melléklet:**

Fejlesztési Koncepció